Հայաստանը Ռուսաստանի դաշնակիցն է, հրաժարական տված Սերժ Սարգսյանը` Վլադիմիր Պուտինի վաղեմի բարեկամը, հարևանների իշխանափոխությունը ընդդիմության պահանջով Կրեմլը երբեք չի ողջունել: Սակայն Սարգսյանի հրաժարականը բազմահազարանոց բողոքներից հետո Ռուսաստանի պաշտոնատար անձինք չդատապարտեցին: Դեռ 6 օր առաջ ՌԴ նախագահ Վլադիմիր Պուտինը շնորհավորում էր Սերժ Սարգսյանի վարչապետ ընտրվելը: Հայաստանը Ռուսաստանի գործընկերն է ԵԱՏՄ-ում, ՇՀԿ-ում, ԱՊՀ-ում, ՀԱՊԿ-ում, Հայաստանի տարածքում է 102-րդ ռուսական ռազմաբազան` երկու զորախմբով` Գյումրիում ու Երևանում: Ապրիլի 3-ից սկսված բողոքները Կրեմլը զուսպ էր մեկնաբանում: ՌԴ նախագահի մամլո քարտուղար Դմիտրի Պեսկովը ասում էր, որ Ռուսաստանն ուշադրությամբ հետևում է Հայաստանին, բայց համարում է ներքին գործ: «Դա բացառապես Հայաստանի ներքին գործն է, հավանաբար միայն դա կարող եմ ասել»` պատասխանում էր Պեսկովը լրագրողների հարցերին, թե Կրեմլը իրավիճակը Հայաստանում համարու՞մ է տարածաշրջանի կայունության սպառնալիք: